Bill Maher

William «Bill» Maher (født 1956) er en amerikansk komiker, skuespiller, programleder og produsent. Han er blant annet kjent som programleder for talkshowene Politically Incorrect (1993–2002) og Real Time with Bill Maher. Maher har særlig befattet seg med politisk satire.The Guardian 13. juni 2017: Reza Aslan, Kathy Griffin and Bill Maher: TV takes offense – selectively (Aslan and Griffin lost their jobs after controversial critiques of Donald Trump. Not so Bill Maher, who remains on TV after using the n-word)Aftenposten 8. juni 2015: - Vognene ser ut som om de er fra 1950-tallet(om komikerne Bill Maher og Lewis Black i Norge) Han har også blitt intervjuet og kommet med analyser over amerikansk politikk.

I 2010 fikk han en stjerne på Hollywood Walk of Fame.
 Liv og virke 
Bill Maher er født i New York, men vokste opp i River Vale i New Jersey. Han studerte engelsk og historie ved Cornell University. 

Han ble for alvor kjent gjennom rollen som programleder for det satiriske talkshowet Politically Incorrect, som gikk på tv-kanalen ABC fra 1993 til 2002. Den 17. september 2001, første sending etter 11 september, kom han med uttalelser som senere resulterte i kanselleringen av programmet: «We have been the cowards. Lobbing cruise missiles from two thousand miles away. That's cowardly. Staying in the airplane when it hits the building. Say what you want about it. Not cowardly.» Utsagnet kom som et svar på konservative gjest Dinesh D'Souzas uttalelse om at kaprerne ikke nødvendigvis var feige. Konservative mediefigurer som Rush Limbaugh forsvarte Mahers kommentarer, men sommeren 2002 ble programmet kansellert etter at en rekke selskaper hadde trukket reklamene sine fra programmet. Siden 2003 har han vært programleder for tv-programmet Real Time with Bill Maher på HBO. 

Maher befatter seg mest med politisk og religiøs satire, og gjorde seg særlig bemerket med å harselere med utsagn av tidligere president George W. Bush og tidligere guvernør Sarah Palin. Han har ofte vært gjest på talkshowene til Larry King og Jay Leno.

Politisk har han beskrevet seg selv som både progressiv og libertarianer, og støtter homofile ekteskap, aktiv dødshjelp, abort, dødsstraff, samt legaliseringen av narkotika, prostitusjon og gambling. Maher er medlem i styrene til PETA, NORML og The Reason Project.

Maher medvirket og skrev manuset til den religiøskritiske dokumentarfilmen Religulous. Dokumentaren var svært kritisk til religion, og Maher beskriver seg selv som apateist. Han har også medvirket i filmer som D.C. Cab (1983) og Out of Time (1988). Han har oftest spilet seg selv på film.

 Noen utvalgte sitater fra Maher 
 "George Bush says, 'Gore's book needs a lot of explaining.' Of course, Bush says that about every book". .
 "We are a nation that is unenlightened because of religion. I do believe that. I think religion stops people from thinking. I think it justified crazies" .
 "I mean, I think, Iraqis, I think, feel that if we drove smaller cars, maybe we wouldn't have to kill them for their oil" .

 Bibliografi 
 True Story : A Novel, 1994 (ISBN 0-7432-4251-3)
 Does Anybody Have a Problem With That? Politically Incorrect's Greatest Hits, 1996 (ISBN 0-679-45627-9)
 Does Anybody Have a Problem with That? The Best of Politically Incorrect, 1997 (ISBN 0-345-41281-8)
 When You Ride Alone You Ride With Bin Laden: What the Government Should Be Telling Us to Help Fight the War on Terrorism, 2003 (ISBN 1-893224-90-2)
 Keep the Statue of Liberty Closed: The New Rules, 2004 (ISBN 1-932407-47-2)
 New Rules: Polite Musings from a Timid Observer, 2005 (ISBN 1-59486-295-8)
 The New New Rules, 2011

 Referanser 

 Eksterne lenker 

 Bill Maher's blog on the Huffington Post


Kategori:Personer fra New York City
Kategori:Personer fra Bergen County i New Jersey
Kategori:Komikere fra USA
Kategori:TV-programledere fra USA
Kategori:Skuespillere fra USA
Kategori:Politiske kommentatorer fra USA
Kategori:Personer fra USA av irsk opphav
Kategori:Alumni fra Cornell University
Kategori:Hollywood Walk of Fame
Kategori:Aktivister fra USA
Kategori:Cannabisaktivister fra USA
Kategori:Dyrevernere